વિષયાસકત થયેલું મન ક્ષણભર સંસારની તુચ્છતા ભૂલી આરતીની આશકાની સાથે ભગવાનની મૂર્તિ ઉપર ફરે છે, એકાગ્રતા સાધે છે. આરતીમાં મનને ખેંચી રાખવાનું સામર્થ્ય છે. આરતી મનની એકાગ્રતાને વેગ આપે છે. વાતાવરણને પ્રસન્નતાથી ભરી નાખે છે. આરતી ઉતારવાની પણ એક લાક્ષણિક રીતે છે. મન, મૂર્તિમાં સ્થિર રહે તે માટે પૂજારી આરતીની આશકા ભગવાનનાં અંગેઅંગ ઉપર ફરે તે રીતે આરતી ફેરવે છે. દર્શનાર્થીનું મન આરતીની આશકાની સાથે સાથે ભગવાનના અંગેઅંગ ઉપર ફરે છે. ચિત્તને પ્રસન્નતા લાધે છે. તેમજ અનોખી શાંતિનો અનુભવ થાય છે.